ΠΕΡΙΕΧΟΜΕΝΑ
ΑΠΟΦΑΣΕΙΣ
Έγκριση της υπ’ αρ. 511/2023 απόφασης του Δημοτικού Συμβουλίου Κοζάνης (31/14-11-2023 Συνε-
δρίαση) για τη λήψη μόνιμων μέτρων ρύθμισης της
κυκλοφορίας αναφορικά με χωροθέτηση ατομικής
θέσης στάθμευσης οχήματος ΑμεΑ επί της αριστερής πλευράς της οδού Δαναών και επιβολή απαγό-
ρευσης στάσης και στάθμευσης στη δεξιά πλευρά
της οδού, στην πόλη της Κοζάνης της Δ.Ε. Κοζάνης,
σύμφωνα με την παρ. 1 του άρθρου 52 του ΚΟΚ.
Διαπίστωση ανάγκης για υπερωριακή απασχόληση το Α’ εξάμηνο του έτους 2024 για υπαλλήλους
της Διεύθυνσης Τεχνικών Έργων της Περιφέρειας
Θεσσαλίας.
Ίδρυση Πανεπιστημιακού Κέντρου Έρευνας και
Καινοτομίας του Πανεπιστημίου Δυτικής Αττικής
(ΠΑ.Κ.Ε.Κ.- ΠΑΔΑ).
ΑΠΟΦΑΣΕΙΣ
Αριθμ. οικ.3701
(1)
Έγκριση της υπ’ αρ. 511/2023 απόφασης του Δημοτικού Συμβουλίου Κοζάνης (31/14-11-2023 Συνε-
δρίαση) για τη λήψη μόνιμων μέτρων ρύθμισης της
κυκλοφορίας αναφορικά με χωροθέτηση ατομικής
θέσης στάθμευσης οχήματος ΑμεΑ επί της αριστερής πλευράς της οδού Δαναών και επιβολή απαγό-
ρευσης στάσης και στάθμευσης στη δεξιά πλευρά
της οδού, στην πόλη της Κοζάνης της Δ.Ε. Κοζάνης,
σύμφωνα με την παρ. 1 του άρθρου 52 του ΚΟΚ.
Ο ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ
ΔΙΟΙΚΗΣΗΣ ΗΠΕΙΡΟΥ - ΔΥΤΙΚΗΣ ΜΑΚΕΔΟΝΙΑΣ
Έχοντας υπόψη:
Α. 1. Τον Κώδικα Οδικής Κυκλοφορίας (ν. 2696/1999,
Α’ 57) και ειδικότερα την παρ. 2 του άρθρου 10, το άρθρο
34 και το άρθρο 52 αυτού.
2. Τον ν. 2503/1997 «Διοίκηση, οργάνωση στελέχωση
της Περιφέρειας, ρύθμιση θεμάτων για την τοπική αυτοδιοίκηση και άλλες διατάξεις» (Α’ 107) και ειδικότερα την
παρ. 6 του άρθρου 6 αυτού.
3. Τον ν. 2647/1998 «Μεταβίβαση αρμοδιοτήτων στις
Περιφέρειες και την Αυτοδιοίκηση και άλλες διατάξεις»
(Α’ 237).
4. Τον Κώδικα Δήμων και Κοινοτήτων (ν. 3463/2006,
Α’ 114) και ειδικότερα την παρ. 2 του άρθρου 82 όπως
τροποποιήθηκε με το άρθρο 36 του ν. 5013/2023 (Α’ 12).
5. Τον ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα
Καλλικράτης» (Α’ 87) και ειδικότερα τα άρθρα 6, 73 και
280 αυτού.
6. Τον ν. 3861/2010 «Ενίσχυση της διαφάνειας με την
υποχρεωτική ανάρτηση νόμων και πράξεων των κυβερνητικών, διοικητικών και αυτοδιοικητικών οργάνων στο
διαδίκτυο «Πρόγραμμα Διαύγεια» και άλλες διατάξεις»
(Α’ 112).
7. Τον ν. 4325/2015 «Εκδημοκρατισμός της Διοίκησης - Καταπολέμηση Γραφειοκρατίας και Ηλεκτρονική
Διακυβέρνηση» (Α’ 47), και ειδικότερα τα άρθρα 28 και
28Α, όπως αντικαταστάθηκαν με τα άρθρα 65 και 66,
αντιστοίχως, του ν. 4954/2022 (Α’ 136).
8. Τον ν. 4368/2016 «Μέτρα για την επιτάχυνση του
κυβερνητικού έργου και άλλες διατάξεις» (Α’ 21), και ειδικότερα το άρθρο 24.
9. Τον ν. 4622/2019 «Επιτελικό Κράτος: οργάνωση,
λειτουργία και διαφάνεια της Κυβέρνησης, των κυβερνητικών οργάνων και της κεντρικής δημόσιας διοίκησης»
(Α’ 133).
10. Τον ν. 4954/2022 «Συμπληρωματικά μέτρα για την
εφαρμογή του Κανονισμού (ΕΕ) 2019/788 του Ευρωπαϊκού Κοινοβουλίου και του Συμβουλίου σχετικά με την
Ευρωπαϊκή Πρωτοβουλία Πολιτών και του Εκτελεστικού
Κανονισμού (ΕΕ) 2019/1799 της Επιτροπής για τη θέσπιση τεχνικών προδιαγραφών για τα επιμέρους επιγραμμι-
κά συστήματα συγκέντρωσης - Διατάξεις σχετικές με την
εκλογική διαδικασία και τον έλεγχο εσόδων και δαπανών
κομμάτων, συνασπισμών και υποψηφίων βουλευτών και
αιρετών - Λοιπές επείγουσες διατάξεις» (Α’ 136) και ειδικότερα τα άρθρα 63 έως 67 αυτού.
11. Το π.δ. 141/2010 «Οργανισμός της Αποκεντρωμένης Διοίκησης Ηπείρου - Δυτικής Μακεδονίας» (Α’ 234).
12. Την υπ’ αρ. 52907/28-12-2009 απόφαση της Υπουργού Περιβάλλοντος, Ενέργειας και Κλιματικής Αλλαγής
«Ειδικές ρυθμίσεις για την εξυπηρέτηση ατόμων με
αναπηρία σε κοινόχρηστους χώρους των οικισμών που
προορίζονται για την κυκλοφορία πεζών» (Β’ 2621).
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
31 Ιανουαρίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 696
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 696/31.01.2024
13. Την υπό στοιχεία οικ. ΥΠΕΝ/ΔΜΕΑΑΠ/99709/796/
1-11-2021 απόφαση του Υφυπουργού Περιβάλλοντος
και Ενέργειας «Τεχνικές Προδιαγραφές Μελέτης Προσβασιμότητας» (Β’ 5045).
14. Την υπό στοιχεία οικ. ΥΠΕΝ/ΔΜΕΑΑΠ/110088/887/
19-11-2021 απόφαση του Υφυπουργού Περιβάλλοντος
και Ενέργειας «Προδιαγραφές, όροι και τεχνικές οδηγίες
για την εκπόνηση “Σχεδίου Αστικής Προσβασιμότητας
(ΣΑΠ)”» (Β’ 5553).
15. Την υπ’ αρ. 34019/25-5-2022 απόφαση του Υπουργού Εσωτερικών «Αυτοδίκαιη απαλλαγή του Βασίλειου
Μιχελάκη του Πολυκάρπου από τα καθήκοντα Συντονιστή της Αποκεντρωμένης Διοίκησης Ηπείρου-Δυτικής
Μακεδονίας και ορισμός ασκούντος καθήκοντα Συντονιστή της Αποκεντρωμένης Διοίκησης Ηπείρου-Δυτικής
Μακεδονίας» (Υ.Ο.Δ.Δ. 435).
16. Την υπό στοιχεία οικ. ΥΠΕΝ/ΔΜΕΑΑΠ/124964/1561/
2022 απόφαση του Υπουργού Περιβάλλοντος και Ενέργειας «Αντικατάσταση της υπ’ αρ. 52907/2009 υπουργι-
κής απόφασης “Ειδικές ρυθμίσεις για την εξυπηρέτηση
ατόμων με αναπηρία σε κοινόχρηστους χώρους των οικισμών που προορίζονται για την κυκλοφορία πεζών”
(Β’ 2621)» (Β’ 6213).
17. Την υπ’  αρ. 86779/19-12-2022 απόφαση του
Υπουργού Εσωτερικών «Διορισμός του Σεραφείμ Λιάπη του Γεωργίου, στη θέση του μετακλητού Γραμματέα
Αποκεντρωμένης Διοίκησης Ηπείρου-Δυτικής Μακεδονίας» (Υ.Ο.Δ.Δ. 1183).
18. Την υπ’ αρ. οικ.35082/1652/5-06-2014 απόφαση
της Γενικής Γραμματέως Αποκεντρωμένης Διοίκησης
Ηπείρου - Δυτικής Μακεδονίας «Άσκηση αρμοδιότητας
έγκρισης αποφάσεων των ΟΤΑ που αφορούν μέτρα ρύθμισης οδικής κυκλοφορίας σύμφωνα με τα άρθρα 52 και
52Α του ν. 2696/1999 όπως τροποποιήθηκε και ισχύει»
(ΑΔΑ: ΒΝΛ5ΟΡ1Γ-ΓΟΤ).
19. Την υπ’  αρ. πρωτ. οικ. 19783/269/14-04-2015
απόφαση του Γενικού Γραμματέα Αποκεντρωμένης Διοίκησης Ηπείρου - Δυτικής Μακεδονίας «Τροποποίη-
ση - Συμπλήρωση της υπ’ αρ. 35082/1652/05-06-2014
απόφασης Γενικής Γραμματέως περί άσκησης αρμοδιότητας έγκρισης αποφάσεων των ΟΤΑ που αφορούν
μέτρα ρύθμισης οδικής κυκλοφορίας σύμφωνα με τα
άρθρα 52 και 52Α του ν. 2696/1999 όπως τροποποιήθηκε
και ισχύει» (ΑΔΑ: 6Ω7ΑΟΡ1Γ-ΤΟ2).
20. Την υπ’ αρ. οικ. 72443/29-5-2017 απόφαση του Συντονιστή Αποκεντρωμένης Διοίκησης Ηπείρου - Δυτικής
Μακεδονίας «Ορισμός Αναπληρωτή Προϊσταμένου της
Γενικής Διεύθυνσης Χωροταξικής και Περιβαλλοντικής
Πολιτικής της Αποκεντρωμένης Διοίκησης Ηπείρου- Δυτικής Μακεδονίας» (ΑΔΑ: 6Μ5ΜΟΡ1Γ-Λ0Ο).
21. Την υπ’ αρ. 12943/15-3-2023 απόφαση του Γραμματέα Αποκεντρωμένης Διοίκησης Ηπείρου - Δυτικής
Μακεδονίας «Μεταβίβαση αρμοδιοτήτων και παροχή
εξουσιοδότησης υπογραφής διοικητικών πράξεων και
εγγράφων “Με εντολή Γραμματέα Αποκεντρωμένης Διοίκησης Ηπείρου - Δυτικής Μακεδονίας” στον Προϊστά-
μενο Γενικής Διεύθυνσης Χωροταξικής, Περιβαλλοντικής
και Αγροτικής Πολιτικής και στους Προϊσταμένους των
Υπηρεσιών της Γενικής Διεύθυνσης Χωροταξικής Περιβαλλοντικής και Αγροτικής Πολιτικής της Αποκεντρωμέ-
νης Διοίκησης Ηπείρου - Δυτικής Μακεδονίας» (Β’ 1772 ΑΔΑ Ψ16ΜΟΡ1Γ-2ΡΖ).
22. Την υπό στοιχεία ΔΜΕΟ/ε/οικ./720/13-11-1992
εγκύκλιο του ΥΠΕΧΩΔΕ «Τεχνικές Οδηγίες Κατακόρυφης
Σήμανσης τυπικού οδικού δικτύου» (Εγκ. 3/92)
23. Την υπ’ αρ. 13612/3/24-3-2011 εγκύκλιο (Εγκ. 3/11)
του ΥΠΕΚΑ «Διευκρινήσεις για την εφαρμογή των ρυθμίσεων της Αποφ-52907/28-12-09 σε κοινόχρηστους
χώρους των οικισμών που προορίζονται για την κυκλοφορία πεζών».
24. Την υπό στοιχεία ΔΟΥ/οικ/220/15-01-2015 εγκύκλιο του ΥΠΟΜΕΔΙ «Μέτρα ρύθμισης κυκλοφορίας για
την εκτέλεση έργων στο οδικό δίκτυο της χώρας-Εφαρμογή των διατάξεων του άρθρου 52 του ν. 2696/1999
(ΚΟΚ), όπως τροποποιήθηκε και ισχύει με το άρθρο 48
του ν. 4313/2014».
25. Τις Οδηγίες Σχεδιασμού για την Αυτόνομη Διακίνηση και Διαβίωση ΑΜΕΑ του ΥΠΕΧΩΔΕ «Σχεδιάζοντας
για όλους».
26. Το υπ’ αρ. 15109/13-5-2013 έγγραφο της Διεύθυνσης Οργάνωσης και λειτουργίας ΟΤΑ του ΥΠ.ΕΣ.
27. Το υπό στοιχεία ΔΟΥ/1626/Φ-922/2-4-2015 έγγραφο της Διεύθυνσης Οδικών Υποδομών του Υπουρ-
γείου Οικονομίας, Υποδομών, Ναυτιλίας και Τουρισμού
«Διευκρινίσεις για τη λήψη των μέτρων ρύθμισης της
κυκλοφορίας».
28. Το υπό στοιχεία ΔΟΥ/277/Φ.252/26-03-2018 έγγραφο της Διεύθυνσης Οδικών Υποδομών (Δ’ 13) του Υπουρ-
γείου Υποδομών και Μεταφορών «Μέτρα ρύθμισης κυκλοφορίας (Κώδικας Οδικής Κυκλοφορίας ν. 2629/1999
όπως έχει τροποποιηθεί και ισχύει)».
29. Το υπό στοιχεία ΔΟΥ/οικ.6396/Φ.252/12-12-2019
έγγραφο της Διεύθυνσης Οδικών Υποδομών (Δ’ 13) του
Υπουργείου Υποδομών και Μεταφορών «Παροχή οδηγιών σχετικά με αποφάσεις συλλογικών οργάνων των Ο.Τ.Α.
οι οποίες αφορούν παραχώρηση θέσεων στάθμευσης σε
συγκρεκριμένη κατηγορία χρηστών του οδικού δικτύου» .
30. Το υπό στοιχεία ΔΟΥ/3360/Φ.252/30-7-2020 (ορθή
επανάληψη) έγγραφο της Διεύθυνσης Οδικών Υποδομών (Δ’ 13) του Υπουργείου Υποδομών και Μεταφορών
«Διαδικασία έγκρισης μέτρων ρύθμισης της κυκλοφορίας, σε ειδικές κατηγορίες χρηστών του οδικού δικτύου» .
31. Το υπό στοιχεία 254193/Φ.262/21-9-2021 έγγραφο
της Διεύθυνσης Οδικών Υποδομών (Δ’ 13) του Υπουργείου Υποδομών και Μεταφορών «Διευκρινίσεις σχετικά με
την έγκριση θέσεων στάθμευσης ΑμεΑ».
32. Το υπό στοιχεία οικ.ΥΠΕΝ/ΔΕΣΕΔΠ/45264/593/
6-5-2022 έγγραφο της Διεύθυνσης Εφαρμογής Σχεδιασμού και Ελέγχου Δομημένου Περιβάλλοντος του Υπο-
ουργείου Περιβάλλοντος και Ενέργειας «Διαβίβαση της
γνωμοδότησης της Κεντρικής Επιτροπής Προσβασιμότητας σε σχετικό Αίτημα».
33. Το υπ’ αρ. οικ.33278/394/08-06-2015 έγγραφο του
Προϊσταμένου της Γενικής Διεύθυνσης Χωροταξικής
και Περιβαλλοντικής Πολιτικής της Αποκεντρωμένης
Διοίκησης Ηπείρου - Δυτικής Μακεδονίας «Οδηγίες για
τα απαιτούμενα δικαιολογητικά στοιχεία πληρότητας
φακέλου της διαδικασίας έγκρισης κυκλοφοριακών
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 696/31.01.2024
ρυθμίσεων σύμφωνα με το άρθρο 52 παρ. 1 και 3 του
ν. 2696/1999 “Κύρωση του Κώδικα Οδικής Κυκλοφορίας”
(Α’ 57), όπως αντικαταστάθηκε με την παρ. 9 του άρθρου
48 του ν. 4313/2014 (Α’ 261)».
34. Το υπ’ αρ. οικ.101181/23-8-2021 έγγραφο της Διεύθυνσης Περιβάλλοντος και Χωρικού Σχεδιασμού Δυτικής
Μακεδονίας της Αποκεντρωμένης Διοίκησης Ηπείρου Δυτικής Μακεδονίας προς το Υπουργείο Υποδομών και
Μεταφορών «Ζητούνται διευκρινίσεις σχετικά με την
έγκριση θέσεων στάθμευσης ΑμεΑ».
35. Το γεγονός ότι από την παρούσα απόφαση δεν
προκαλείται δαπάνη σε βάρος του κρατικού προϋπολογισμού.
Β. Τα στοιχεία του φακέλου:
1. Το υπ’ αρ. 34703/24-11-2023 (αριθμ. πρωτ. ΠΕ.ΧΩ.
ΣΧ. Δυτ. Μακεδονίας 56509/1-12-2023) έγγραφο της Διεύθυνσης Διοικητικών Υπηρεσιών του Δήμου Κοζάνης
με συνημμένα.
2. Την υπ’ αρ. 511/2023 (ΑΔΑ: 6Φ1ΕΩΛΠ-ΧΤ3) απόφαση
του Δημοτικού Συμβουλίου Δήμου Κοζάνης αναφορικά
με την έγκριση των προτεινόμενων μόνιμων κυκλοφοριακών ρυθμίσεων του θέματος.
3. Τη θεωρημένη από τη Διεύθυνση Τεχνικών Υπηρεσιών του Δήμου Κοζάνης, κυκλοφοριακή μελέτη (τεχνική
έκθεση και σχέδιο) για τις προτεινόμενες κυκλοφοριακές
ρυθμίσεις του θέματος.
4. Το υπ’ αρ. οικ.59800/19-12-2023 έγγραφο της Υπηρεσίας μας προς το Τμήμα Διοικητικού - Οικονομικού
της Αποκεντρωμένης Διοίκησης Ηπείρου - Δυτικής Μακεδονίας για διενέργεια του προβλεπόμενου ελέγχου
νομιμότητας, κατά τα άρθρα 79 και 82 του ν. 3463/2006
και το άρθρο 73 του ν. 3852/2010.
5. Την υπ’ αρ. 60227/21-12-2023 (αριθμ.πρωτ. ΠΕ.ΧΩ.
ΣΧ. Δυτ. Μακεδονίας 60347/21-12-2023) απάντηση του
Τμήματος Διοικητικού - Οικονομικού Ν. Κοζάνης της
Αποκεντρωμένης Διοίκησης Ηπείρου - Δυτικής Μακεδονίας «Δίνονται πληροφορίες της υπ’ αρ.511/2023 απόφα-
σης Δημοτικού Συμβουλίου Δήμου Κοζάνης» και επειδή:
1) Από τη συνημμένη θεωρημένη μελέτη (Β3 σχετικό)
της Διεύθυνσης Τεχνικών Υπηρεσιών του Δήμου Κοζάνης προκύπτει ότι:
- Το προτεινόμενο μέτρο ρύθμισης οδικής κυκλοφορίας για τη χωροθέτηση ατομικής θέσης στάθμευσης
οχήματος ΑμεΑ επί της αριστερής πλευράς (κατά τη
φορά της κίνησης των οχημάτων από την οδό Νηρηίδων προς την οδό Αυλιώτη) της οδού Δαναών στην
πόλη της Κοζάνης, πλησίον της οικίας του αιτούντος,
όπως αποτυπώνεται στο συνημμένο θεωρημένο από
τη Διεύθυνση Τεχνικών Υπηρεσιών του Δήμου Κοζάνης
σχέδιο της κυκλοφοριακής μελέτης, απαιτείται για την
εξυπηρέτηση του αιτούντος ατόμου με αναπηρία,
- το προτεινόμενο μέτρο ρύθμισης οδικής κυκλοφορίας που αφορά την απαγόρευση στάσης- στάθμευσης
στη δεξιά πλευρά (κατά τη φορά της κίνησης των οχημάτων από την οδό Νηρηίδων προς την οδό Αυλιώτη)
της οδού Δαναών επιβάλλεται από τη χωροθέτηση της
ατομικής θέσης στάθμευσης οχήματος ΑμεΑ επί της
αριστερής πλευράς, ώστε να εξασφαλίζεται το ελάχιστο
πλάτος οδοστρώματος για την κίνηση των οχημάτων,
- έχουν ληφθεί υπόψη οι περιορισμοί στάσης και στάθμευσης του άρθρου 34 του ΚΟΚ,
- έχουν ληφθεί υπόψη τα υφιστάμενα χαρακτηριστικά
της περιοχής (μορφολογικά, γεωμετρικά, κυκλοφοριακά),
- η προτεινόμενη διαμόρφωση δε διαφοροποιεί την
υφιστάμενη λειτουργία της οδού, καθώς η προτεινόμενη θέση στάθμευσης οχήματος ΑμεΑ θα χωροθετηθεί
στο χώρο θέσης ελεύθερης στάθμευσης, χωρίς να μεταβάλλονται τα χαρακτηριστικά του οδοστρώματος και
οι συνθήκες κυκλοφορίας των πεζών και των οχημάτων.
2) Οι διαστάσεις των θέσεων ΑμεΑ είναι σύμφωνες
με τα αναφερόμενα στη γνωμοδότηση της Κεντρικής
Επιτροπής Προσβασιμότητας (σχετ.Α32), των Οδηγιών
“Σχεδιάζοντας για όλους” του ΥΠΕΧΩΔΕ (σχετ. Α25) και
τις διατάξεις της σχετ.Α16 υπουργικής απόφασης, αποφασίζει:
Την έγκριση της υπ’ αρ. 511/2023 (ΑΔΑ: 6Φ1ΕΩΛΠ-ΧΤ3)
απόφασης του Δημοτικού Συμβουλίου του Δήμου Κοζάνης (31/14-11-2023 Συνεδρίαση) για τη λήψη μόνιμων
μέτρων ρύθμισης της κυκλοφορίας αναφορικά με χωροθέτηση ατομικής θέσης στάθμευσης οχήματος ΑμεΑ,
διαστάσεων 5,00μ. x 2,00μ., επί της αριστερής πλευράς
(κατά τη φορά της κίνησης των οχημάτων από την οδό
Νηρηίδων προς την οδό Αυλιώτη) της οδού Δαναών και
επιβολή απαγόρευσης στάσης και στάθμευσης στη δεξιά
πλευρά της οδού, στην πόλη της Κοζάνης της Δ.Ε. Κοζάνης, σύμφωνα με την παρ. 1 του άρθρου 52 του ΚΟΚ.
Επισημαίνεται ότι η παραχώρηση της εν λόγω θέσης
σε συγκεκριμένο χρήστη ΑμεΑ γίνεται με μέριμνα της
αρμόδιας υπηρεσίας του Δήμου, λαμβάνοντας υπόψη
και τα αναφερόμενα στην παρ. 3γ του άρθρου 25 της
σχετ. Α.16 υπουργικής απόφασης, καθώς δεν αποτελεί
κανονιστική ρύθμιση και ως εκ τούτου δεν ρυθμίζεται
από την παρούσα απόφαση.
Η εν λόγω έγκριση χορηγείται με τις παρακάτω προϋποθέσεις:
1. Η Υπηρεσία του Δήμου Κοζάνης, η οποία είναι υπεύθυνη για τη συντήρηση της προαναφερόμενης δημοτι-
κής οδού:
i. Θα λάβει μέριμνα ώστε να τοποθετηθεί η κατάλληλη
οριζόντια και κατακόρυφη σήμανση, καθώς και το Διεθνές Σύμβολο Πρόσβασης Αναπήρων, τόσο επίστυλη σε
εμφανές σημείο, όσο και επί του εδάφους.
ii. Θα λάβει μέριμνα για τη διαμόρφωση της θέσης
στάθμευσης ΑμεΑ σε συμμόρφωση με τα σχετ.Α.16 και
Α.25 και για την κατά το δυνατόν κατάλληλη σύνδεση
της στάθμης του χώρου στάθμευσης με το παρακείμενο
πεζοδρόμιο με κεκλιμένο επίπεδο σύμφωνα με τις ισχύουσες προδιαγραφές όπως επίσης και για την κατάλληλη
διαμόρφωση (ράμπες, βυθίσεις πεζοδρομίων, απουσία
εμποδίων, πρόβλεψη χώρου για διέλευση του ατόμου
ανάμεσα από δυο σταθμευμένα, το ένα πίσω από το
άλλο, οχήματα) της όδευσης από το σημείο στάθμευσης
έως την οικία του ατόμου με αναπηρία.
iii. Θα προβαίνει άμεσα σε αίτημα τροποποίησης της
παρούσας στην περίπτωση που, κατά τον προβλεπόμενο σύμφωνα με το άρθρο 25 παρ. 3δ της Α.16 σχετικής
υπουργικής απόφασης, έλεγχο που οφείλει να κάνει ανά
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 696/31.01.2024
εύλογα χρονικά διαστήματα (όχι πέραν των 5 ετών), διαπιστωθεί η μη διατήρηση των χαρακτηριστικών του οδικού
δικτύου και των κυκλοφοριακών ρυθμίσεων στη συγκεκριμένη θέση.
iv. Θα λάβει μέριμνα ώστε να τηρούνται απαρέγκλιτα
τα όσα γράφονται στην Τεχνική Έκθεση Κυκλοφοριακών Ρυθμίσεων της Διεύθυνσης Τεχνικών Υπηρεσιών
του Δήμου Κοζάνης, βάσει της οποίας ελήφθη η εν
λόγω απόφαση του Δημοτικού Συμβουλίου Κοζάνης,
ιδιαίτερα όσον αφορά στις διατάξεις του άρθρου 34 του
ν. 2696/1999 (ΚΟΚ), όπως ισχύει.
2. Τα μέτρα που λαμβάνονται με την παρούσα απόφαση θα ισχύουν από την τοποθέτηση των οικείων πινακί-
δων σήμανσης και των διαγραμμίσεων στο οδόστρωμα
και την κατάργηση των υφιστάμενων που έρχονται σε
αντίθεση με τη νέα σήμανση.
3. Οι τοποθετούμενες πινακίδες σήμανσης οδών
πρέπει να είναι κατασκευασμένες και τοποθετημένες
σύμφωνα με τις σχετικές προδιαγραφές του Υπουργείου
Υποδομών και Μεταφορών.
4. Δεν νομιμοποιούνται τυχόν παράνομες ενέργειες.
5. Παρακολουθείται η ακριβής εκτέλεση των όρων που
έχουν τεθεί με αυτή, από τις Αρχές προς τις οποίες αποστέλλεται, στο πλαίσιο των αρμοδιοτήτων τους.
Η παρούσα απόφαση έχει εφαρμογή μετά τη δημοσίευσή της στην Εφημερίδα της Κυβερνήσεως.
Ο Δήμος Κοζάνης, στον οποίο αποστέλλεται η παρούσα
απόφαση, παρακαλείται για τις δικές του ενέργειες. Κατά
της παρούσας απόφασης επιτρέπεται, σύμφωνα με το τελευταίο εδάφιο της παρ. 2 του άρθρου 1 του ν. 2503/1997,
προσφυγή στον Υπουργό Υποδομών και Μεταφορών
μέσα σε αποκλειστική προθεσμία τριάντα (30) ημερών.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 696/31.01.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 696/31.01.2024
Η απόφαση αυτή να δημοσιευθεί στην Εφημερίδα της
Κυβερνήσεως.
Κοζάνη, 22 Ιανουαρίου 2024
Με εντολή Γραμματέα
Αποκεντρωμένης Διοίκησης
Ο Αναπληρωτής Προϊστάμενος της
Γενικής Διεύθυνσης Χωροταξικής,
Περιβαλλοντικής και Αγροτικής Πολιτικής
ΔΗΜΗΤΡΙΟΣ ΓΑΖΗΣ
Ι
Αριθμ. 32463
(2)
Διαπίστωση ανάγκης για υπερωριακή απασχόληση το Α’ εξάμηνο του έτους 2024 για υπαλλή-
λους της Διεύθυνσης Τεχνικών Έργων της Περιφέρειας Θεσσαλίας.
Ο ΠΕΡΙΦΕΡΕΙΑΡΧΗΣ ΘΕΣΣΑΛΙΑΣ
Έχοντας υπόψη:
1. Τις διατάξεις του ν. 3852/2010 «Νέα Αρχιτεκτονική
της Αυτοδιοίκησης και της Αποκεντρωμένης Διοίκησης Πρόγραμμα Καλλικράτης» (Α’ 87).
2. Τις διατάξεις του ν. 4555/2018 «Μεταρρύθμιση
του θεσμικού πλαισίου της Τοπικής Αυτοδιοίκησης Εμβάθυνση της Δημοκρατίας - Ενίσχυση της Συμμε-
τοχής - Βελτίωση της οικονομικής και αναπτυξιακής
λειτουργίας των Ο.Τ.Α. [Πρόγραμμα «ΚΛΕΙΣΘΕΝΗΣ
Ι»] - Ρυθμίσεις για τον εκσυγχρονισμό του πλαισίου
οργάνωσης και λειτουργίας των ΦΟΔΣΑ - Ρυθμίσεις
για την αποτελεσματικότερη, ταχύτερη και ενιαία
άσκηση των αρμοδιοτήτων σχετικά με την απονομή
ιθαγένειας και την πολιτογράφηση - Λοιπές διατάξεις
αρμοδιότητας Υπουργείου Εσωτερικών και άλλες διατάξεις» (Α’ 133).
3. Τις διατάξεις του π.δ. 129/2010 «Οργανισμός της
Περιφέρειας Θεσσαλίας» (Α’ 222).
4. Την υπ’ αρ. 170949/23-8-21 απόφαση «Έγκριση της
υπ αρ. 153/15/29-7-2021 απόφασης του Περιφερειακού
Συμβουλίου Περιφέρειας Θεσσαλίας, που αφορά στην
τροποποίηση του Οργανισμού της Περιφέρειας Θεσσαλίας» (Β’ 413).
5. Την υπ’ αρ. 8711/08-01-2024 (Β’ 320) απόφαση του
Περιφερειάρχη Θεσσαλίας για εξουσιοδότηση υπογραφής «Με εντολή Περιφερειάρχη» στους Προϊσταμένους
Διεύθυνσης και Τμημάτων της Διεύθυνσης Τεχνικών Έργων της Περιφέρειας Θεσσαλίας.
6. Το άρθρο 20 του ν. 4354/2015 (Α’ 176).
7. Την υπό στοιχεία 2/1015/ΔΕΠ/05-01-201 εγκύκλιο
του Γενικού Λογιστηρίου του Κράτους «Παροχή οδηγιών
για την εφαρμογή των διατάξεων του Κεφαλαίου Β’ του
ν. 4354/2015 (Α’ 176)» (ΑΔΑ: ΨΑΕΗΦΗ-ΠΟ7).
8. Το γεγονός ότι από την απόφαση αυτή προκαλείται
δαπάνη ύψους 19.167,60€ και θα καλυφθεί από τον ΚΑΕ
0511, του προϋπολογισμού εξόδων έτους 2024 της Περιφέρειας Θεσσαλίας.
9. Την υπ’ αρ. 1100/02-01-2024 βεβαίωση ύπαρξης
πιστώσεων υπερωριακής εργασίας έτους 2024 της Διεύθυνσης Οικονομικού, της Περιφέρειας Θεσσαλίας.
10. Τις έκτακτες, επείγουσες και αυξημένες υπηρεσιακές ανάγκες της Διεύθυνσης Τεχνικών Έργων της Πε-
ριφέρειας Θεσσαλίας, για την αντιμετώπιση των οποίων
θα απασχοληθεί το προσωπικό της ανωτέρω Διεύθυνσης πέραν του κανονικού ωραρίου εργασίας του. Η
Διεύθυνση Τεχνικών Έργων της Περιφέρειας Θεσσαλίας είναι επιφορτισμένη με την υποχρέωση να ελέγχει
τουλάχιστον ανά δεκαπενθήμερο τις εθνικές οδούς που
υπάγονται στην αρμοδιότητά της για την διαπίστωση
βλαβών του οδοστρώματος, του ηλεκτροφωτισμού και
των λοιπών στοιχείων ασφάλειας της οδού (στηθαία,
νησίδες ασφάλειας, σήμανση κ.ο.κ.) και τους ποταμούς
και τα δίκτυα μεταφοράς νερού προς την λίμνη Κάρλα
προς αποφυγή παράνομων αμμοληψιών, κατασκευής
πρόχειρων φραγμάτων προκειμένου να αποφευχθούν
φαινόμενα πλημμύρας και εμποδίων στην τροφοδοσία της λίμνης. Οι παραπάνω αυτοψίες για την ύπαρξη
βλαβών γίνονται περιοδικά όλες τις ημέρες του έτους
εντός και εκτός ωραρίου και ανάλογα με τις υπηρεσιακές
ανάγκες, αλλά και ιδιαίτερα μετά από έντονες καιρικές
συνθήκες (βροχοπτώσεις, χιονοπτώσεις κ.λπ.), έκτακτες
καταστάσεις, θεομηνίες, αλλά και σε εκτέλεση σημάτωνειδοποιήσεων της Ελληνικής Αστυνομίας, αλλά και πολι-
τών. Η καταγραφή των βλαβών, ιδιαίτερα μετά από θεομηνίες/σεισμούς και κήρυξη μιας περιοχής σε έκτακτη
ανάγκη, απαιτεί σύνταξη μελέτης και υποβολή σχετικού
φακέλου-τεχνικού δελτίου με πλήρη αποτύπωση των
βλαβών, φωτογραφίες, τεχνική έκθεση, προϋπολογισμό,
καταγραφή εργασιών, ψηφιοποίηση όλων των εγγράφων
και υποβολή στο αρμόδιο υπουργείο. Όλες οι ανωτέρω
εργασίες και καταγραφές είναι χρονοβόρες και έχουν
αποκλειστικές προθεσμίες υποβολής, διόρθωσης - τροποποίησης - έγκρισης και απαιτούν διαρκή συνεργασία
με το αρμόδιο υπουργείο. Παράλληλα με τα ανωτέρω
η Διεύθυνση Τεχνικών Έργων είναι επιφορτισμένη με
την ευθύνη της κήρυξης των απαλλοτριώσεων για την
εκτέλεση των έργων της περιφέρειας, αντικείμενο το
οποίο έχει σαφή χρονοδιαγράμματα, η μη τήρηση των
οποίων επιφέρει ακυρότητες στα δικαστήρια με απρόβλεπτες συνέπειες στο πρόγραμμα εκτέλεσης έργων της
περιφέρειας. Οι απαιτούμενες επί τόπου αυτοψίες για
ενημέρωση των πολιτών, της διαπίστωσης και καταγραφής των επικειμένων καθώς και η επαφή με τις υπηρεσίες
όλων των περιφερειακών ενοτήτων της περιφέρειας που
εμπλέκονται (Δασαρχεία, Κτηματικές Υπηρεσίες, Υποθηκοφυλακεία) σε συνδυασμό με τους χρόνους μετάβασης
και επιστροφής απαιτούν την εκτέλεση της υπερωριακής
απασχόλησης. Ταυτόχρονα η υπηρεσία μας εκτελεί και
επιβλέπει μελέτες για τα έργα της περιφέρειας καθώς και
τα πρόδρομα έργα των ενταγμένων έργων στο ΠΔΕ και
των ενταγμένων στις συλλογικές αποφάσεις ΣΑΕΠ 0 1,
ΣΑΕΠ 017, ΣΑΕΠ 517, ΣΑΕΠ 817, ΣΑΕΠ 071 κ.λ.π. Επίσης
σας γνωρίζουμε ότι υπηρεσία μας εκτελεί και επιβλέπει δημόσια έργα για τα οποία ισχύει ο ν. 4412/2016. Ο
χρόνος που εκτελείται ένα έργο αναφέρεται ρητά στη
σύμβαση και σύμφωνα με την παρ. 1 του άρθρου 145,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 696/31.01.2024
ορίζεται “ως η προθεσμία για την περάτωσή του στο σύνολο και κατά τμήματα”. Όλες οι προθεσμίες ορίζονται
ημερολογιακά και δεν αφορούν εργάσιμες ημέρες. Η
κατασκευή ενός έργου εξελίσσεται όλες τις ημέρες του
έτους και όλες τις ώρες της ημέρας. “Όλες οι προθεσμίες αρχίζουν από την υπογραφή της σύμβασης” (παρ. 2
του άρθρου 147). Οι επιβλέποντες του έργου καθώς και
τα μέλη των αρμόδιων επιτροπών αφανών εργασιών,
παραλαβής φυσικού εδάφους, σύνταξης πρωτοκόλλου
νέων τιμών, πρωτοκόλλου ζυγίσεως, χαρακτηρισμού
εδαφών, πρωτοκόλλου καταστροφής (άρθρο 136 του
ν.  4412/2016) είναι υποχρεωμένοι να προβαίνουν σε
κάθε ενέργεια για την πιστή εκπλήρωση των όρων της
σύμβασης από τον ανάδοχο. Τέλος, η επίβλεψη μπορεί
να ασκηθεί εκτός από τον τόπο του έργου και σε όλους
τους χώρους που κατασκευάζονται τμήματά του και τα
υλικά ενσωμάτωσης σε αυτό. Δηλαδή η επίβλεψη και ο
έλεγχος και παραλαβή των εργασιών δεν μπορεί να σταματήσει στο εργασιακό ωράριο της ομάδας επίβλεψης
που αποτελεί και τον άμεσο βοηθό του προϊσταμένου
της διευθύνουσας υπηρεσίας, αλλά ακολουθεί το χρόνο
εκτέλεσης των εργασιών στο πεδίο, στο οποίο πρέπει
να προστεθεί και ο χρόνος μετάβασης και επιστροφής,
αποφασίζει:
1. Διαπιστώνει την ανάγκη υπερωριακής απασχόλησης
είκοσι επτά (27) υπαλλήλων της Διεύθυνσης Τεχνικών
Έργων της Περιφέρειας Θεσσαλίας για το Α’ εξάμηνο του
έτους 2024, λόγω κάλυψης αυξημένων υπηρεσιακών
αναγκών.
2. Καθιερώνει αμειβόμενη υπερωριακή εργασία λόγω
επειγόντων και εκτάκτων περιστατικών κατά τις απογευματινές ώρες των εργάσιμων ημερών για το Α’ εξάμη-
νο 2024 συνολικά τριών χιλιάδων διακοσίων σαράντα
(3.240) ωρών, για είκοσι επτά (27) υπαλλήλους της Διεύθυνσης Τεχνικών Έργων της Περιφέρειας Θεσσαλίας,
ήτοι 120 ώρες ανά υπάλληλο.
3. Κατανέμει τις ώρες στους απασχολούμενους υπαλλήλους με απόφαση της υπηρεσίας ανάλογα με τις
εκάστοτε παρουσιαζόμενες ανάγκες και το ύψος των
εγγεγραμμένων σχετικών πιστώσεων στον προϋπολογισμό του έτους 2024. Η δαπάνη για το Α’ εξάμηνο του
έτους 2024 θα καλυφθεί από πιστώσεις του προϋπολογισμού του έτους 2024, του φορέα 073, του ΚΑΕ 0511,
που ανέρχεται στο ποσό των 19.167,60€, για την οποία
έχει εκδοθεί η με Α.Π.1100/02-01-2024 Βεβαίωση ύπαρξης πιστώσεων υπερωριακής εργασίας έτους 2024, της
Διεύθυνσης Οικονομικού, της Περιφέρειας Θεσσαλίας.
4. Ορίζει υπεύθυνη για την παρακολούθηση και τον
έλεγχο της πραγματικής παροχής υπερωριακής απασχόλησης την Προϊσταμένη της Διεύθυνσης Τεχνικών
Έργων της Περιφέρειας Θεσσαλίας.
Η απόφαση αυτή να δημοσιευθεί στην Εφημερίδα της
Κυβερνήσεως.
Λάρισα, 22 Ιανουαρίου 2024
Ο Περιφερειάρχης
ΔΗΜΗΤΡΙΟΣ ΚΟΥΡΕΤΑΣ
Αριθμ. 3855
(3)
Ίδρυση Πανεπιστημιακού Κέντρου Έρευνας και
Καινοτομίας του Πανεπιστημίου Δυτικής Αττικής
(ΠΑ.Κ.Ε.Κ.- ΠΑΔΑ).
Η ΣΥΓΚΛΗΤΟΣ ΤΟΥ
ΠΑΝΕΠΙΣΤΗΜΙΟΥ ΔΥΤΙΚΗΣ ΑΤΤΙΚΗΣ
Έχοντας υπόψη:
1. Τις διατάξεις του ν. 4521/2018 «Ίδρυση Πανεπιστημίου Δυτικής Αττικής και άλλες διατάξεις» (Α’ 38).
2. Τις διατάξεις του ν. 4610/2019 «Συνέργειες Πανεπιστημίων και Τ.Ε.Ι., πρόσβαση στην τριτοβάθμια εκπαί-
δευση, πειραματικά σχολεία, Γενικά Αρχεία του Κράτους
και λοιπές διατάξεις» (Α’ 70).
3. Τις διατάξεις του ν. 4957/2022 «Νέοι Ορίζοντες στα
Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των Α.Ε.Ι. με
την κοινωνία και λοιπές διατάξεις» (Α’ 141) και ιδίως των
άρθρων 131 έως 137.
4. Την υπ’ αρ. 46969/12-05-2023 διαπιστωτική πράξη
του Αντιπρύτανη Έρευνας και Δια Βίου Εκπαίδευσης του
Πανεπιστημίου Δυτικής Αττικής «Εκλογή Πρύτανη του
Πανεπιστημίου Δυτικής Αττικής» (Υ.Ο.Δ.Δ. 454).
5. Την υπ’ αρ. 77275/1-09-2023 πράξη του Πρύτανη του
Πανεπιστημίου Δυτικής Αττικής «Ορισμός Αντιπρυτάνεων, τομέων ευθύνης αυτών, κατανομής αρμοδιοτήτων
και σειράς αναπλήρωσης του Πρύτανη του Πανεπιστημίου Δυτικής Αττικής» (Υ.Ο.Δ.Δ. 921), όπως τροποποιήθηκε
με την υπ’ αρ. 94297/12-10-2023 (Υ.Ο.Δ.Δ. 1141) πράξη.
6. Την υπ’ αρ. 80818/12-09-2023 πράξη του Πρύτανη
του Πανεπιστημίου Δυτικής Αττικής «Συγκρότηση της
Συγκλήτου του Πανεπιστημίου Δυτικής Αττικής» (ΑΔΑ:
9ΖΥΨ46Μ9ΞΗ-ΘΑΔ) .
7. Την υπ’ αρ. 82885/18-09-2023 πράξη του Πρύτανη
του Πανεπιστημίου Δυτικής Αττικής «Τοποθέτηση Εκτελεστικού Διευθυντή στο Πανεπιστήμιο Δυτικής Αττικής»
(Υ.Ο.Δ.Δ. 1049).
8. Την υπ’ αρ. 97386/19-10-2023 πράξη του Πρύτανη
του Πανεπιστημίου Δυτικής Αττικής «Ανασυγκρότηση
της Συγκλήτου του Πανεπιστημίου Δυτικής Αττικής»
(ΑΔΑ: ΨΛΓΧ46Μ9ΞΗ-Ι07).
9. Τις διατάξεις του ν. 3861/2010 «Ενίσχυση της διαφάνειας με την υποχρεωτική ανάρτηση νόμων και πράξεων
των κυβερνητικών, διοικητικών και αυτοδιοικητικών οργάνων στο διαδίκτυο «Πρόγραμμα Διαύγεια» και άλλες
διατάξεις» (Α’ 112).
10. Τις διατάξεις του ν. 4727/2020 «Ψηφιακή Διακυβέρνηση (Ενσωμάτωση στην Ελληνική Νομοθεσία της Οδηγί-
ας (ΕΕ) 2016/2102 και της Οδηγίας (ΕΕ) 2019/1024) - Ηλεκτρονικές Επικοινωνίες (Ενσωμάτωση στο Ελληνικό Δίκαιο
της Οδηγίας (ΕΕ) 2018/1972) και άλλες διατάξεις» (Α’ 184).
11. Την υπ’ αρ. 1/18-01-2023 (Θέμα 32ο) πράξη της
Συγκλήτου του Πανεπιστημίου Δυτικής Αττικής «Ίδρυση
Πανεπιστημιακού Κέντρου Έρευνας και Καινοτομίας του
Πανεπιστημίου Δυτικής Αττικής (ΠΑ.Κ.Ε.Κ.- ΠΑΔΑ)».
12. Την εύρυθμη λειτουργία του Πανεπιστημίου Δυτικής Αττικής.
13. Το γεγονός ότι, με την παρούσα απόφαση, δεν
προκαλείται δαπάνη σε βάρος του κρατικού προϋποΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 696/31.01.2024
λογισμού ή του τακτικού προϋπολογισμού του Πανεπιστημίου Δυτικής Αττικής, αποφασίζει:
Την ίδρυση Πανεπιστημιακού Κέντρου Έρευνας
και Καινοτομίας του Πανεπιστημίου Δυτικής Αττικής
(ΠΑ.Κ.Ε.Κ.- ΠαΔΑ), ως ακολούθως:
«Ιδρύεται στο Πανεπιστήμιο Δυτικής Αττικής, ως αυτοτελής ερευνητική μονάδα αυτού, «Πανεπιστημιακό Κέντρο
Έρευνας και Καινοτομίας του Πανεπιστημίου Δυτικής Αττικής (ΠΑ.Κ.Ε.Κ.- ΠαΔΑ)» («University of West Attica Research
and Innovation Center» - U.W.A.I.C.), με έδρα το Αιγάλεω
Αττικής, το οποίο λειτουργεί σύμφωνα με τα οριζόμενα
στις διατάξεις του ν. 4957/2022 (ιδίως τα άρθρα 131- 137)
και τον Εσωτερικό Κανονισμό λειτουργίας του, όπως αυτός
εγκρίνεται από τη Σύγκλητο του Πανεπιστημίου.
Όργανα διοίκησης του ΠΑ.Κ.Ε.Κ.- ΠαΔΑ είναι το Διοικητικό Συμβούλιο, που συγκροτείται σύμφωνα με το
άρθρο 132 του ν. 4957/2022 και ο Πρόεδρος αυτού, ήτοι
ο Πρύτανης ή ο αρμόδιος Αντιπρύτανης, στον οποίον
έχει ανατεθεί ο τομέας της έρευνας.
Το ΠΑ.Κ.Ε.Κ.-ΠαΔΑ διαρθρώνεται σε Ερευνητικά Ινστιτούτα, τα οποία ιδρύονται με απόφαση Συγκλήτου,
σύμφωνα με τα ειδικότερα οριζόμενα στο άρθρο 131
του ν. 4957/2022, έχουν ως αντικείμενο την προαγωγή
της βασικής και εφαρμοσμένης έρευνας σε ένα (1) ή περισσότερα προκαθορισμένα γνωστικά αντικείμενα ενός
(1) επιστημονικού κλάδου ή συνδυασμού επιστημονικών κλάδων και την υποστήριξη δραστηριοτήτων του
ΠΑ.Κ.Ε.Κ., και στο καθένα ορίζεται ένας Επιστημονικός
Διευθυντής.
Η οικονομική διαχείριση των πάσης φύσεως πόρων
του πραγματοποιείται μέσω του Ε.Λ.Κ.Ε. - ΠαΔΑ.»
Η απόφαση αυτή να δημοσιευθεί στην Εφημερίδα της
Κυβερνήσεως.
Αιγάλεω, 22 Ιανουαρίου 2024
Ο Πρύτανης
ΠΑΝΑΓΙΩΤΗΣ ΚΑΛΔΗΣ

[Source: 20240200696.pdf | Tokens: 26074]